ALGTEKST-TERVIKTEKST

Kinnitatud ettevõtlusprorektori 20.06.2022 korraldusega nr 77

Redaktsiooni jõustumise kuupäev: 01.07.2022

Innovatsioonikeskuse struktuuri ja ülesannete kirjeldus

1. **Üldsätted**
	1. Käesoleva korraldusega sätestatakse innovatsioonikeskuse (edaspidi *keskus*) struktuur ja ülesannete kirjeldus.
	2. Keskus on moodustatud ja tegutseb vastavalt haldus- ja tugistruktuuriüksuste põhimäärusele.
	3. Rektor on määranud keskuse kuulumise ettevõtlusprorektori (edaspidi vastutusala juht) vastutusalasse.
	4. Keskuse nimetus inglise keeles on *Innovation Centre*.
2. **Keskuse põhieesmärk**

Keskuse põhieesmärk on ülikooli innovatsiooni- ja ettevõtluskeskkonna arengut ja eesmärke toetavate struktuuriüksuste, tudengi- ja vilistlasinitsiatiivide, projektide, organisatsioonide, ettevõtete, demoruumide ja -laborite majutamine ning erinevate (tugi)teenuste pakkumine ja ettevõtlikkuse populariseerimine.

1. **Keskuse struktuur ja ülesanded**
	1. **Põhieesmärgi täitmisel keskus tervikuna:**
		1. rendib töökohti ja ruume ning pakub tugiteenuseid ettevõtetele;
		2. pakub koostööala, töökohti ja ruume tudengite ettevõtlus- ja projektõppeks;
		3. pakub töökohti, ruume ja tugiteenuseid ülikooli struktuuriüksustele (sh erinevatele projektimeeskondadele);
		4. rendib ja pakub ruume seminaride, töötubade, leidluste jt ürituste läbiviimiseks;
		5. korraldab erinevaid virtuaal- ja liitreaalsuse töötubasid ja koolitusi;
		6. korraldab konverentse, seminare, töötubasid;
		7. täidab muid õigusaktidest tulenevaid ja vastutusala juhi antud ülesandeid.
	2. **Keskuse struktuuri kuuluvad:**
		1. Mektory administratsioon (inglise keeles Mektory *Administration*);
		2. konverentsikeskus (inglise keeles *Conference Centre*);
		3. XR keskus (inglise keeles *XR Centre*);
		4. Põhja-Ameerika ülikoolide teabekeskus (inglise keeles *Education USA Advising Center*).